open-index/open-wikipedia-markdown huggingface dataset:
בלה אנגיאלושי

**בלה אנג'אלושי** (בהונגרית: **Angyalosi Béla** ; 1918 –אחרי 1995) היה חייט הונגרי, שהוכר כחסיד אומות העולם על הצלת יהודים בתקופת השואה.

## קורות חיים
בלה אנג'אלושי היה נוצרי קתולי יליד העיר אגר (Eger) בהונגריה. עבד לפרנסתו כחייט בעיר הבירה בודפשט.

הוא תמך כלכלית בהוריו, השתמט מגיוס לצבא ההונגרי במלחמת העולם השנייה, הוכרז כעריק, וכתוצאה מכך נאלץ להסתתר.

## פעילות בתקופת השואה להצלת יהודים
בשנת 1943, במהלך פגישה של איגוד החייטים המקצועי בבודפשט, פגש בלה בתופרת היהודיה רג'ינה אברמוביץ'. בלה ורג'ינה התיידדו לאחר כיבוש הונגריה על ידי גרמניה הנאצית במרץ 1944, הוטלו על היהודים במדינה איסורים רבים ובין היתר נאסר עליהם לנסוע ברכבת ללא אישור מיוחד. רג'ינה וחברתה היהודיה אלה קריזמן לא הצליחו להשיג את האישור לנסיעה ברכבת. בעקבות כך, שתי הנשים נשארו לתקופה בבודפשט בעוד שבאותו הזמן משפחותיהן נשלחו לאושוויץ. ביוני 1944 יהודי בודפשט רוכזו בבתים שסומנו בכוכב צהוב והצעירים מביניהם הועסקו בעבודות כפייה, בעיקר בפינוי הריסות. בלה עזר לאברמוביץ להשיג תעודת זהות מזויפת ארית, והציג אותה בפני אמו כארוסתו. בינתיים הוחמר מצבם של היהודים בהונגריה ובהם מצבה של קריזמן ושל הרמן ליבוביץ'. בלה נרתם לעזרתם והבריח אותם למרתף בבית אמו, שם הסתיר אותם עד שחרור אגר בנובמבר 1944. בלה דאג לכל צורכי היהודים להם עזר תוך סיכון רב לעצמו משום שהיה עריק שהתחמק מגיוס לצבא, ולאמו. כדי להימנע ממעצר בידי השלטונות, הוא שהה במסתור יחד עם היהודים.

## לאחר המלחמה
בשנת 1945 בלה התחתן עם רג'ינה אברמוביץ'. הם גרו באגר ונולדו להם שני ילדים. אלה קריזמן היגרה לארצות הברית ושמרה על קשר עם בני הזוג במשך שנים.

## הכרה והנצחה
ב-20 ביוני 1995 הוכר בלה אנג'אלושי כחסיד אומות העולם וב-23 באוגוסט 1995 קיבל את התעודה הרשמית מיד ושם בטקס שהתקיים בבודפשט. שמו נחקק בקיר הכבוד בגן חסידי אומות העולם ביד ושם.

## הערות שוליים

קטגוריה:הונגרים חסידי אומות העולם
קטגוריה:הונגרים שנולדו ב-1918
קטגוריה:הונגרים שנפטרו ב-1995
11 כללים להתווכח עם שמאלנים ולכסח להם את הצורה

**11 כללים להתווכח עם שמאלנים ולכסח להם את הצורה** הוא חיבור שכתב בן שפירו ב-2014. הספר תורגם לעברית ב-2019 על ידי אורי רדלר ויצא לאור בהוצאת סלע מאיר. ספר זה הוא הראשון מסדרת 'פנס כיס' בהוצאה זו.

## רקע
הספר מתייחס למפה הפוליטית בארצות הברית, שם, לטענת שפירו, הימניים נועדו מראש להיכשל בוויכוחים בינם לבין שמאלנים, מכיוון שלהשקפתו, השמאלנים מתמקדים בזמן ויכוח בזהותם של המתווכחים, לעומת הימניים שמתמקדים בעובדות ובטיעונים לוגיים.

הספר נכתב בעקבות ויכוחים של המחבר עם אישי תקשורת פרוגרסיביים, בפרט מול פירס מורגן.

## מבנה הספר
את ההקדמה לספר כתב רותם סלע.

בספר, פורשׂ שפירו את משנתו ומניח 11 כללים בסיסיים לוויכוח, כפי שלמד ממי שהוא מכנה 'מורי ורבי' אנדרו ברייטברט, וכפי שהסיק מניסיונו בעימותים תקשורתיים. בחלק הראשון של הספר מסביר שפירו איך השמאל הפוליטי בארצות הברית מנצח כמעט תמיד בוויכוחים, מתוך מטרה לנצח והשתלטות מוסדית, ומציב כמה כללים איך להתווכח ומתי.

בחלק השני פורש שפירו 11 כללים לוויכוח. הליכה אל האש, הכה ראשון, מסגור היריב, מסגור הדיון, סתירות בטיעוני השמאל, כפייה על השמאלנים לענות על שאלות, אי סטייה מהנושא, אין חובה להגן על ימניים אף על פי שהם בצד שלך, להודות על דברים שאתה לא מבין בהם, לתת לשמאלנים לנחול ניצחונות חסרי משמעות ולהתנהל בשפת גוף נכונה.
## קבלה וביקורת
רבקה איילון מבקרת את העיקרון העומד בבסיס הספר ה"מכתיר את ההתמודדות בין ימין לשמאל בתואר מלחמה" ומקדש את ההתנצחות בין שני צדדים על פני הליך פנימי מחשבתי.

שגיא ברמק, בביקורת על הספר, כתב כי "שפירו לא מבקש להתווכח עם שמאלנים, פשוט מפני שהוא לא באמת מאמין שניתן בכלל להתווכח עמם; הוא אינו לוקח חלק בפולמוס, כי אם במלחמה, ואנשים הרי אינם מתווכחים עם מי שהם שרויים מולם בקרב של להיות או לחדול. בעולמו של שפירו, השמאל הוא בריון נבזי שכל מטרתו היא לבצע רצח אופי שיטתי של יריביו מימין." וכי "שפירו הוא חלק מהבעיה... בדומה לאותם חוגי שמאל שאותם הוא מגנה, הוא תרם לא מעט לקיטוב, לבוז, לחשדנות ולאיבה התהומית השוררת בין המחנות הפוליטיים."

## קישורים חיצוניים
*הספר, באתר אמזון 
* הספר, באתר סלע מאיר 
* 11 כללים: להתווכח עם שמאלנים ולכסח להם את הצורה, באתר בוקמי.
* 

## הערות שוליים

קטגוריה:ספרי עיון אמריקאיים
קטגוריה:ספרי 2014
קטגוריה:ספרות פוליטית אמריקאית
קטגוריה:ספרי הוצאת סלע מאיר
פולקסווגן אטלס

**פולקסווגן אטלס** (באנגלית: **Volkswagen Atlas**) היא מכונית במרכב קרוסאובר בעלת שבעה מקומות, שמיוצרת על ידי פולקסווגן משנת 2018. היא הוצגה בשנת 2017 והגיעה לישראל יחד עם גרסת הקרוס ספורט בשנת 2021. בשנת 2013 הציגה פולקסווגן את דגם הקונספט המקדים בשם פולקסווגן קרוס-בלו קונספט.

בסין מיוצרת משנת 2017 "מכונית אחות" פולקסווגן טרמונט מתוצרת יצרנית הרכב הסינית "SAIC Volkswagen Automotive Co., Ltd"  מיזם משותף של קבוצת פולקסווגן והחברה הממשלתית סאיק מוטור.

## מפרט טכני
האטלס כוללת שתי אפשרויות למנועים. הראשון מנוע טורבו בנזין I4 צילנדרים בנפח 2.0 ליטרים המספק כ-235 כוחות סוס ב-4,500 סיבובים לדקה. השני מנוע טורבו בנזין V6 צילנדרים בנפח 3.6 ליטרים המספק כ-276 כוחות סוס ס-6,200 סיבובים לדקה. שני המנועים כוללים תיבת הילוכים אוטומטית בעלת שמונה הילוכים.

## פולקסווגן אטלס קרוס ספורט
האטלס קרוס ספורט היא גרסה במרכב קופה בעלת חמישה מקומות שהוצגה בשנת 2019 והגיעה לישראל יחד עם הגרסה הבסיסית. בשנת 2018 הציגה פולקסווגן דגם קונספט מקדים. היא כוללת את אותם האפשרויות למנועים כמו הגרסה הבסיסית. היא כוללת גם חבילת R ליין המציעה עיצוב ספורטיבי יותר וחישוקי בקוטר 21 אינצים.

## מתיחת פנים שנת 2020
בשנת 2020 עברה האטלס מתיחת פנים שכללה עיצוב חדש ושדרוג האבזור. בתחום ההנעה הדגם ממשיך עם שני המנועים הרגילים.

## גלריה

קובץ:Volkswagen Atlas 2017 SUV.jpg|הדגם הבסיסי
קובץ:2020 Volkswagen Atlas Cross Sport SEL, Front Left, 09-24-2020.jpg|דגם האטלס קרוס ספורט
קובץ:2021 Volkswagen Atlas (2).jpg|מתיחת פנים 2020

## קישורים חיצוניים

* 
* 

## הערות שוליים

אטלס
קטגוריה:קרוסאובר
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2017
ג'וזף לייסט

**ג'וזף לייסט** (באנגלית: **Joseph Lycett**; 1774 – 1828) היה צייר פורטרטים ומיניאטורים, פעל באוסטרליה. לייסט התמחה בתמונות טופוגרפיות על העיירות הגדולות באוסטרליה וכמה מהנופים הדרמטיים שלה.

## ביוגרפיה

### ראשית חייו
לייסט נולד בסטפורדשייר שבאנגליה, שם הפך לאמן בוטני. ב-1810 הוא צוין כצייר דיוקנאות ומיניאטורות.

### ניוקאסל
לייסט הורשע בזיוף שטרות ב-10 באוגוסט 1811, לאחר שהועמד לדין על ידי בנק אנגליה. הוא הוגלה לאוסטרליה, על סיפונה של "הגנרל יואיט" והגיע לסידני ב־7 בפברואר 1814. עד מאי 1815 הועסק לייסט במשרד המשטרה.

בשלב זה סידני הוצפה על ידי מאות שטרות כסף מזויפים במיומנות והם הובילו אל לייסט, שנמצא ברשותו מכבש דפוס קטן מנחושת. לייסט נשלח לניוקאסל שם הגיע לידיעתו של מפקד היישוב, קפטן ג'יימס וואליס.

לייסט שירטט את התוכניות לכנסייה שיזם וואליס וכשהוקמה ב-1818 הוא צייר על המזבח; הוא אמר שהוא גם ייצר את החלון שעדיין שורד במעונו של הבישוף בקתדרלת ניוקאסל. בהמלצתו של קפטן ג'יימס וואליס, קיבל לייסט חנינה על תנאי. בעודו שם צייר גם את קורובורי בניוקאסל, ציור השמן הידוע הראשון שתיאר קורובורי אבוריג'יני בלילה.

קפטן ג'יימס וואליס העסיק את לייסט בתכנון שתי שידות המציגות דגימות של צמחים ואבנים מאזור ניוקאסל. לייסט היה אחראי על צביעת שמונה מתוך שנים עשר הלוחות המתארות נופים של ניוקאסל וכן עותקים של תצפיות ויליאם וסטאל על הנוף האוסטרלי.

### סידני
לייסט חזר לסידני והורשה לעסוק באמנותו, ובשנת 1820 שלח המושל מקווארי שלושה מציוריו, כולל נוף גדול של סידני לארל באת'רסט. נראה כי החנינה המוחלטת שקיבל לייסט ב־28 בנובמבר 1821 הייתה פרס עבור התמונות האלה. רבים מהפטרונים שלו היו מהאליטה הצבאית והשירות הציבורי, וכללו את הנציב ג'ון תומאס ביג' (שתיאר את "הרגלי השיכרון" של לייסט כ"קבועים וחשוכי מרפא "), מזכירו תומאס הובס סקוט ועוזרו של מקווארי ג'ון ווטס.

ייתכן שלייסט התחתן באוסטרליה, שכן ב־21 ביוני 1822 פורסם ב"סידני גאזט" וב"ניו סאות' ויילס" כי בכוונתו לעזוב בליווי שתי בנותיו, מרי אן ואמה. הם הפליגו יחד ב־8 בספטמבר 1822.

הוא שב לאנגליה בספטמבר 1822, לאחר שקיבל חנינה מוחלטת. עם המו"ל ג'ון סוטר, בין יולי 1824 ליוני 1825 הוא פרסם ציורים מאוסטרליה, או ניו סאות' ויילס וטסמניה ב-13 חלקים שפורסמו מדי חודש, כל אחד עם שני ציורי מים על ניו סאות' ויילס ושניים מארץ ואן דימן (טסמניה), עם תיאור מילולי בתוספת מפות של שתי המושבות.

## מוות
לייסט נפטר בברמינגהאם ב-9 בפברואר 1828 ונקבר בחצר הכנסייה של סנט מרי, ברמינגהאם.

## גלריה

File:Joseph Lycett - Residence of John Macarthur Esq near Parramatta N.S.W. - Google Art Project.jpg

File:Joseph Lycett - Mount Nelson near Hobart Town (1825).jpg

File:Joseph Lycett - The residence of Edward Riley Esquire, Wooloomooloo, Near Sydney N. S. W. - Google Art Project.jpg

File:Lycett - Government House, Sydney 1819.jpg

## קישורים חיצוניים

## הערות שוליים

קטגוריה:ציירים אוסטרלים
קטגוריה:ציירים בריטים
קטגוריה:אישים שהוגלו לאוסטרליה
קטגוריה:בריטים שנולדו ב-1774
קטגוריה:בריטים שנפטרו ב-1828
מיכאל דגן

**מיכאל דֶגֶן** (בגרמנית: **Michael Degen**; 31 בינואר 1932 – 9 באפריל 2022) היה שחקן קולנוע וטלוויזיה גרמני-ישראלי.

## קורותיו
נולד בקמניץ ליעקוב ולאנה לבית רודולף, במשפחה בת שני בנים. אביו היה סוחר בדים וב-1933 עברו לרובע טירגרטן בברלין. הוריו איבדו את אזרחותם הגרמנית בעקבות חקיקת החוק לשלילת האזרחות מיולי 1933 (היו אוסטיודן במקור, ככל הנראה).
בספטמבר 1939 נעצר אביו בידי הגסטפו ונשלח למחנה זקסנהאוזן. שוחרר בפברואר 1940, אולם נפטר לאחר כשבועיים עקב התעללות שעבר במחנה. בחורף 1939 שלחו הוריו את אחיו הבכור, אדולף, לדנמרק והוא הצליח להגיע לארץ ישראל דרך שוודיה. בארץ שינה את שמו לאריה.
דגן ביקר בבית הספר היהודי עד סגירתו ב-1942.
ב-1941 אמו הכינה תחליף מזויף לתעודת זהות (Postausweis) עבורו.
ב-1943 עמדו שניהם בפני גירוש. הם ברחו ממקום מסתור אחד למשנהו בזהות בדויה עד שהגיעו לגינת חלקות קהילתית בשכונת מרצאן בברלין, הם מצאו מסתור בצריף שהיה שייך למכרים קומוניסטים ושם שרדו עד השחרור. שני בני הזוג בעלי הצריף נעצרו מאוחר יותר בעוון פעילות קומוניסטית ונשלחו למחנות מעצר.

בסוף שנות ה-40 עלה לישראל, לבקשת אמו, והתגייס לצה"ל, אולם סירב לשאת נשק. בישראל למד עברית ומצא את אחיו הבכור, אריה.
בשנת 1950 הופיע במחזה "טרטיף" בתיאטרון הקאמרי (בתפקיד ואלר). בסוף דצמבר אותה שנה עזב בפתאומיות את התיאטרון. מכתב הפיטורין ששלח למעבידו הגיע רק לאחר שיצא את ישראל.הוא שב לגרמניה המערבית כדי לשחק שוב בשפה הגרמנית.
ב-1952 כבר הופיע במחזה "כטוב בעיניכם" (בתפקיד אורלנדו) בתיאטרון "ברלינר אנסמבל" (של ברטולט ברכט) בברלין.

לאחר שובו לגרמניה פיתח דגן קריירת משחק, והופיע ביותר ממאה סרטים מאז 1963 ועד למותו.

### חיים פרטיים
היה נשוי שלוש פעמים ונולדו לו חמישה ילדים. מאשתו הראשונה, הציירת שרה אקל, נולדה הבת, אליזבת, שחקנית גם היא. השניים הופיעו יחד מספר פעמים. התגורר עם אשתו השלישית, העיתונאית סוזנה שטורם, סמוך להמבורג.

## פילמוגרפיה נבחרת

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:שחקני קולנוע וטלוויזיה יהודים
קטגוריה:שחקני קולנוע וטלוויזיה ישראלים
קטגוריה:גרמנים שנולדו ב-1932
קטגוריה:ישראלים שנולדו ב-1932
קטגוריה:גרמנים שנפטרו ב-2022
קטגוריה:ישראלים שנפטרו ב-2022
המרכז הלאומי לאנרגיית השמש על שם דוד בן-גוריון

**המרכז הלאומי לאנרגיית השמש על שם [[דוד בן-גוריון]]** הוא המכון הלאומי לחקר אנרגיה חלופית בישראל. הוא הוקם בשנת 1987 על ידי משרד התשתיות הלאומיות, במטרה לחקור טכנולוגיות אנרגיה חלופיות ונקיות מבטיחות, במיוחד כאלה הקשורות לאנרגיה סולארית.

מאז יולי 1991, המרכז מופעל על ידי המכון לחקר המדבר ע"ש יעקב בלאושטיין באוניברסיטת בן-גוריון בנגב לחקר המדבר. המנהל של המרכז הוא דוד פיימן.

בשנת 2007 הוכרז כי המרכז משתף פעולה עם זניט סולאר , ליצירת מערכת ביתית של תאים סולאריים המבוססת על מחקר טכנולוגי שנערך על ידי דוד פיימן.

## ראו גם
* ניצול אנרגיית השמש בישראל
* מדע וטכנולוגיה בישראל

## קישורים חיצוניים
* 

## הערות שוליים

קטגוריה:מכוני מחקר בישראל
קטגוריה:אוניברסיטת בן-גוריון בנגב
קטגוריה:ישראל: אנרגיה סולארית
קטגוריה:הנגב: מכוני מחקר
יונגה וולט

**Junge Welt** (בעברית: עולם צעיר) הוא יומון גרמני, המודפס בברלין. העיתון מתאר את עצמו כעיתון שמאלני ומרקסיסטי. הרשויות הגרמניות מסווגות את העיתון כאמצעי שמאל רדיקלי אשר עוין לסדר החוקה.

## היסטוריה ופרופיל
יונגה וולט הודפס לראשונה ב-12 בפברואר 1947 באזור הכיבוש הסובייטי של ברלין. העיתון נהיה העיתון הרשמי של הוועדה המרכזית של הנוער הגרמני החופשי. תנועת הנוער הקומוניסטית של גרמניה המזרחית, ב-12 בנובמבר 1947. תפוצתו היומית הייתה 1.38 מיליון עותקים, ליונגה וולט הייתה את התפוצה הכי גדולה של כל עיתון יומי ברפובליקה הדמוקרטית הגרמנית, אפילו יותר מלעיתון הרשמי של מפלגת האיחוד הסוציאליסטי של גרמניה, נויס דויטשלאנד.

העיתון נוסד מחדש ב-1994, לאחר איחוד גרמניה ולאחר פירוק הנוער הגרמני החופשי, כיומון הכי שמאלני בגרמניה. צוות העורכים החדש כלל מזרח ומערב גרמנים ממחנות שמאליים שונים. ב-1997, קרע התרחש בין שני המחנות הללו, מה שגרם להיווסדו של השבועון "ג'אנגל וורלד" אשר גינה את דעותיהן האנטי-ציוניות של הקולגות לשעבר שלהם.

לפי הדיווח השנתי של המשרד הפדרלי להגנת החוקה, "היומון יונגה וולט הוא אמצעי השמאל המודפס החשוב ביותר בסצנת השמאל הרדיקלי" בגרמניה. ארנולד שולצל, העורך האחראי של העיתון משנת 2000 עד ל-2016 הודה בכך ששימש בעבר כמלשין עבור השטאזי.

ליונגה וולט יש שיעור תפוצה מודפסת של בין 25,600 ל-27,900 ב-2017.

## קישורים חיצוניים

* 

## הערות שוליים

קטגוריה:עיתונים בגרמנית
קטגוריה:גרמניה המזרחית: ארגונים
קטגוריה:גרמניה המזרחית: היסטוריה
קטגוריה:עיתונים בשמאל הפוליטי
גל גילינסקי

**גל גילינסקי** (נולד ב-12 באפריל 1995) הוא כדורסלן ישראלי, המשחק בעמדת הרכז והקלע בעונת 25/26 במכבי פתח תקווה.

## קריירה
גילינסקי נולד במיתר והחל לשחק כדורסל בגיל קטסל בהפועל מיתר. בגיל ילדים, עבר גילינסקי להפועל חולון. לאחר מכן, עבר גילינסקי לנוער של מכבי תל אביב, איתה זכה בגביע המדינה לנוער בשנת 2013.

בשנת 2013, חתם גילינסקי באליצור יבנה מהליגה הלאומית. ביבנה העמיד גילינסקי ממוצעים של 4.9 נקודות ו-1.9 אסיסטים.

בשנת 2014, חתם גילינסקי במכבי עירוני רמת גן והעמיד ממוצעים זהים מעונה שעברה.

בשנת 2015, חתם גילינסקי בהפועל בני כפר סבא. בעונתו הראשונה בקבוצה, העמיד גילינסקי ממוצעים של 7.3 נקודות ו-2.8 אסיסטים. בנובמבר 2016, קלע גילינסקי 20 נקודות ומסר 9 אסיסטים במהלך ניצחון קבוצתו 51–86 על א.ס. רמת השרון. בעונתו השנייה בקבוצה, הוא העמיד ממוצעים של 8.1 נקודות, 3.2 אסיסטים ו-3.0 ריבאונדים והוביל את כפר סבא למקום השני בסיום העונה הסדירה ולחצי גמר הפלייאוף.

ב-6 באוגוסט 2017, חתם גילינסקי בהפועל גליל עליון. בקבוצה העמיד גילינסקי ממוצעים של 9.4 נקודות ו-5.3 אסיסטים ב-22 דקות.

ב-11 ביולי 2018, חזר גילינסקי לאליצור יבנה. ב-24 משחקים בעונה הסדירה, גילינסקי העמיד ממוצעים של 9.1 נקודות, 4.5 אסיסטים ו-4.3 ריבאונדים ובשלושת משחקי הפלייאוף בהם שיחק העמיד ממוצעים של 8.3 נקודות, 3.7 אסיסטים ו-2.3 ריבאונדים.

ב-11 באוגוסט 2019, חתם גילינסקי לעונה בא.ס. רמת השרון. ברמת השרון, גילינסקי העמיד ממוצעים של 8.6 נקודות, 5.2 אסיסטים ו-5.1 ריבאונדים.

ב-2 בספטמבר 2020, חתם גילינסקי בעירוני נהריה מליגת העל ולראשונה בקריירה עזב את הליגה הלאומית. בעונה זו שותף ב-25 משחקי ליגה והעמיד 5.5 נק', 2.2 אסיסטים ו-2.2 ריבאונדים.

לקראת עונת 2021/2022 חתם בהפועל באר שבע מליגת העל, בה שיחק 9 משחקים והעמיד 0.4 נק' ב-2.8 דק' בממוצע. בינואר 2022 שוחרר מבאר שבע ועבר לשחק בהפועל תל אביב במדיה שותף ב-7 משחקי ליגה והעמיד 2.9 נק' ו-1.1 ריבאונדים.

לקראת עונת 2022/2023 חתם באליצור "איתו" אשקלון מהליגה הלאומית. ב-36 משחקים בעונה הסדירה ובפלייאוף העמיד ממוצעים של 9.9 נק', 6.5 אסיסטים ו-6.2 ריבאונדים.

בעונת 2023/2024 שיחק גילינסקי ב מכבי ראשון לציון. הקבוצה הודחה בפלייאוף על ידי הפועל גלבוע גליל כשגילינסקי מסיים את העונה עם ממוצעים 12.8 נק', 5 ריב' ו8.1 אס' ב28 משחקים.

בעונת 2024/2025 חזר גילינסקי לקדנציה נוספת ב אליצור יבנה, שהודחה ברבע גמר הפלייאוף מול עירוני נהריה. בעונה זו הוא העמיד ממוצעים של 10.4 נק', 6 ריב' ו10.3 אס' ב34 משחקים.

את עונת 2025/2026 פתח גילינסקי במדי העולה החדשה מכבי פתח תקווה.

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני מכבי ראשון לציון
קטגוריה:כדורסלני אליצור "איתו" אשקלון
קטגוריה:כדורסלני הפועל תל אביב
קטגוריה:כדורסלני הפועל באר שבע
קטגוריה:כדורסלני אליצור יבנה
קטגוריה:כדורסלני מכבי עירוני רמת גן
קטגוריה:כדורסלני הפועל כפר סבא
קטגוריה:כדורסלני הפועל גליל עליון
קטגוריה:כדורסלני א.ס. רמת השרון
קטגוריה:כדורסלני עירוני נהריה
קטגוריה:כדורסלני מכבי פתח תקווה
קטגוריה:מיתר: אישים
קטגוריה:ישראלים שנולדו ב-1995
נורא אל-מטרושי

**נורא אל-מטרושי** (בערבית: **نورا المطروشي**; נולדה בשנת 1993) היא אסטרונאוטית אמירתית. היא תעבור הכשרה בקבוצת האסטרונאוטים ה-23 של נאס"א  לתפקיד מומחית משימה בינלאומית.

היא בעלת תואר ראשון בהנדסת מכונות מאוניברסיטת איחוד האמירויות הערביות, ועובדת כמהנדסת בחברה הלאומית לנפט באיחוד האמירויות. היא חברה באגודה האמריקאית להנדסת מכונות. היא התמודדה באולימפיאדה הבינלאומית למתמטיקה 2011 באמסטרדם, בה הגיעה למקום הראשון.

ב-21 באפריל 2021 הכריז ראש ממשלת איחוד האמירויות מוחמד בן ראשד אאל מכתום כי שני אסטרונאוטים נוספים מהאמירויות יטוסות לחלל: נורא אל-מטרושי ומוחמד אל-מולא. שני האסטרונאוטים הקודמים שסיימו את הכשרתם היו הזאע אל-מנסורי שהמריא לחלל למשימה בת 8 ימים וסולטאן א-ניאדי שטס לחלל לחצי שנה במרץ 2023.

## קישורים חיצוניים

* 

## הערות שוליים

קטגוריה:טייסות חלל
קטגוריה:ילידות 1993
קטגוריה:בוגרי אוניברסיטת האניאנג
קטגוריה:אסטרונאוטים אמירתים
קטגוריה:אמירתים שנולדו במאה ה-20
החבלה במפעל הצנטריפוגות בנתנז (2021)

**חבלה במפעל הצנטריפוגות בנתנז** התרחשה באיראן ב-11 באפריל 2021, פחות מיממה לאחר שהכריזה על הפעלת צנטריפוגות מתקדמות. מערכת החשמל במתקן הגרעין בנתנז שבאיראן נפגעה, ונזק ניכר נגרם מפיצוץ רב-עוצמה שהרס לחלוטין את מערכת החשמל הפנימית במתקן הצנטריפוגות התת-קרקעי. סוכני מודיעין אנונימיים אמרו שייקח לאיראן לפחות תשעה חודשים כדי לחדש את ייצור האורניום במתקן. שר החוץ של איראן האשים את ישראל בחבלה ואיים בנקמה.

בעבר נפגע המתקן בנתנז מפעילויות תקיפה: ב-2011 התקפת הסייבר סטקסנט פגעה במערכות בקרה תעשייתיות ששולטות בצנטריפוגות במתקן בנתנז. ב-2 ביולי 2020, אירע פיצוץ במפעל לייצור צנטריפוגות במתקן העשרה הגרעיני בנתנז.

## הפעלת הצנטריפוגות
ב-10 באפריל 2021 הנשיא האיראני חסן רוחאני הופיע בטלוויזיה הממלכתית והורה על הזרקת גז ל-164 צנטריפוגות מדור חדש, מדגם IR-6, במתקן העשרת הגרעין בנתנז במסגרת "יום הגרעין" שנחגג במדינה. לצד המגעים לחידוש הסכם הגרעין עם איראן. על פי רוחאני, איראן מפתחת גרעין אך ורק לטובת מטרות אזרחיות. הצנטריפוגות החדשות בנתנז בעלות יכולות להעשרת אורניום באופן מהיר ואיכותי יותר מהצנטריפוגות מהדגם הישן.

במסגרת הפעלת הצנטריפוגות, הוזרק להן האורניום והחל תהליך של סיבוב מהיר.

### התקלה
ב-11 באפריל 2021, כיממה לאחר ההפעלה, התפרסמה בסוכנות הידיעות האיראנית ידיעה על תקלה במתקן. דובר הסוכנות, בהרוז קמלבנדי, ציין כי אין נפגעים, אין חשש לדליפת קרינה, ונסיבות המקרה נחקרות. המקרה תואר בטלוויזיה הממלכתית כ"תאונה" ו"תקרית". הנזק נגרם מפיצוץ רב-עוצמה שהרס לחלוטין את מערכת החשמל הפנימית במתקן הצנטריפוגות התת-קרקעי.

## תגובה
יומיים לאחר התקרית הודיע סגן שר החוץ האיראני עבאס עראקצ'י שאיראן תתחיל להעשיר אורניום לרמה של 60%. לפי AP מדובר ברמת העשרת האורניום הגבוהה אי פעם בתוכנית הגרעין האיראנית. כמו כן יתווספו למתקן בנתנז 1,000 צנטריפוגות שיכולות להעשיר אורניום ביעילות גבוהה ב-50% מהצנטריפוגות הקודמות.

## הערות שוליים

קטגוריה:2021 באיראן
קטגוריה:ההתנגדות לתוכנית הגרעין של איראן
קטגוריה:פרובינציית אספהאן
חבלה במפעל הצנטריפוגות בנתנז
קטגוריה:דוקטרינת בגין
סיימון סינק

**סַייְמוֹן אוֹלִיבֶר סִינֵק** (באנגלית: **Simon Oliver Sinek**; נולד ב-9 באוקטובר 1973) הוא סופר ומרצה יהודי בריטי-אמריקאי. הוא מחברם של חמישה ספרים, ביניהם "להתחיל עם למה" (2009) ו"המשחק האינסופי"  (2019).

## ראשית חיים וחינוך
סינק נולד בווימבלדון, בריטניה. בילדותו התגורר ביוהנסבורג, בלונדון ובהונג קונג לפני שהתיישב בארצות הברית. הוא סיים את בית הספר התיכון האזורי בצפון העמק בדמרסט בשנת 1991. הוא למד משפטים באוניברסיטת סיטי בלונדון, אך עזב את לימודי המשפטים כדי לעבור לפרסום. הוא קיבל תואר ראשון באנתרופולוגיה תרבותית מאוניברסיטת ברנדייס .

## קריירה
סיימון סינק החל את דרכו בסוכנויות הפרסום יורו RSCG ואוגילבי ומאת'ר בניו יורק, ובהמשך הקים את חברת "סינק פרטנרס". הוא כתב חמישה ספרים, בהם "להתחיל עם למה" (2009) ו"מנהיגים אוכלים אחרונים", שהיו לרבי-מכר של "וול סטריט ג'ורנל" ו"ניו יורק טיימס". סינק נשא נאומים בכנסי TEDx ובפסגת המנהיגים "גלובל קומפקט" של האו"ם. בשנת 2018 דווח כי קיבל חוזה מטעם רשות ההגירה האמריקאית להכשרת מנהיגות אישית, ובאותה שנה ייסד את "Optimism Press", חותם חדש של ההוצאה "פינגווין רנדום האוס". בנוסף הוא משמש מדריך לתקשורת אסטרטגית באוניברסיטת קולומביה וחבר צוות במכון ראנד. 

## מספריו שתורגמו לעברית
* "להתחיל עם למה" (Start With Why,2009) בתרגומה של כנרת היגינס-דוידי בהוצאת אופוס בשנת 2020.
* "המשחק האין סופי" (The Infinite Game 2018) בתרגומה של כנרת היגינס־דוידי בהוצאת אופוס בשנת 2023

## ספרים

* 
* 
* 
* 
* 


## קישורים חיצוניים

* 

## הערות שוליים

קטגוריה:מהגרים מבריטניה לארצות הברית
קטגוריה:מחברי ספרי עיון אמריקאים
קטגוריה:מחברי ספרי עיון בריטים
קטגוריה:בוגרי אוניברסיטת ברנדייס
קטגוריה:אמריקאים שנולדו ב-1973
קטגוריה:בריטים שנולדו ב-1973
Skywald Publications

**Skywald Publications** (מבוטא: **סקייוולד פאבליקיישנס**) הייתה הוצאת ספרים אמריקאית, שעיקר עיסוקה היה כתבי עת של קומיקס שחור-לבן. ההוצאה פרסמה כמה מאנתולוגיות האימה המפורסמות בעולם הקומיקס, כמו Nightmare, Psycho ו-Scream. ההוצאה פרסמה אף מספר ספרי קומיקס מז'אנרים אחרים, כמו קומדיה, מתח, דרמה וסאטירה.

הוצאת הספרים היוותה את המתחרה העיקרית לחברת הקומיקס "וורן הוצאה לאור" , והייתה דומה לה בתכניה עד מאוד. למעשה, כדי לחכות את החברה המתחרה, העסיקה סקייוולד כמה מהמחברים שהעסיקה גם וורן. ההוצאה פעלה בסך הכל חמש שנים, משנת 1970 עד 1975.

בין הסופרים והמחברים שפרסמו ספרים על ידי ההוצאה נמנים גרדנר פוקס, ולן ויין; בין האמנים שפרסמו על ידיה נמנים ג'ין דיי  וטום סאטון . רבים מהמחברים שפעלו בהוצאה וב"וורן" השתמשו בשמות בדויים בחשש לפיטורים מצד שתי החברות.

## לקריאה נוספת
* "The Complete Illustrated History of the Horror-Mood", בעריכת אלן יואטסון (חזון קריטי, 2004) 
* דייוויד קרקס, "The Saga of the Human Gargoyles: A Celebration of Skywald's Simulacrum Family". בריטניה: Headpress 16 (ללא תאריך; 2002). אד: דייוויד קרקס

## קישורים חיצוניים

* Skywald Publications באתר Grand Comics Database 

## הערות שוליים

קטגוריה:הוצאות ספרים בארצות הברית
טרזנידס

**טרזנידס** (נגזר מאנגלית: **Tarzanides**; בלשון יחיד: **Tarzanide**, מבוטא "טרזניד") הוא שם כולל למספר רב של דמויות קומיקס בדיוניות שיצאו בארצות הברית במהלך המחצית הראשונה של המאה ה-20 בהשראת דמות המפתח המיתולוגית מבית חברת וולט דיסני, טרזן. דמויות הטרזנידים הופיעו כנשים וגברים, ואופיינו בכך שהם מתגוררים בג'ונגלים ונלחמים בבעלי חיים גדולים כגון אריות, גורילות ופילים. ספרים וחוברות שעוסקות בדמות של טרזניד נכתבו על ידי מחברים רבים ושונים, כאשר כל הדמויות דמו זו לזו עד מאוד ולעיתים הופיעו בקבוצות של שניים או יותר בספר אחד (בדומה לקרוסאובר סיפרותי). 

המונח "טרזניד" נטבע במקור על ידי מבקר הספרות הצרפתי פרנסיס לאקאסין , שחיבר בעצמו שלושה ספרים העוסקים כולם בדמויות טרזנידיות: "טרזן: מיתוס טריומפנטי, מיתוס הומילי" (1963), "טרזן או לה שבלייה" (1971) ו"לג'נדה טרזן" (2000). על פי הגדרתו של לאקאסין, הטרנזידים הן דמויות של אנשים המתוארים כ"מלכי הג'ונגל", יודעים לדבר עם בעלי חיים ולעיתים מצווים עליהם לעשות כרצונם.

דמויות של טרזנידים הפכו למצליחות עד מאוד בקרב הקהל האמריקאי, והפכו לתת-ז'אנר בפני עצמו בשנות ה-30 וה-40 של המאה ה-20. במרוצת השנים הופיעו טרזנידים בעיקר בחוברות קומיקס קצרות ולא בספרים גדולים, והם הלכו והתמעטו מתעשיית הקומיקס האמריקאית מאמצע שנות ה-50 של המאה ה-20, עד כי בשנות ה-80 כבר כמעט ולא נראו טרזנידים בתעשייה.

## לקריאה נוספת

* פרנסיס לקאסין, "Tarzan ou le chevalier crispé", פריז: 1971.
* פרנסיס לקאסין, "La Légende de Tarzan", פריז: 2000.
* רוג'ר בולאי, "Le vaste monde de Tarzan, Editions de L'Étrave", פרץ': 2009.

## קישורים חיצוניים

* רשימה של דמויות טרזנידים 

קטגוריה:קומיקס
קטגוריה:טרזן של דיסני
ויליאם בקווית' מקינס

**ויליאם בקווית' מקינס** (באנגלית: **William Beckwith McInnes**; 8 במאי 1889 – 9 בנובמבר 1939) היה צייר פורטרטים אוסטרלי, חתן פרס ארצ'יבלד שבע פעמים על ציוריו בסגנון המסורתי. הוא היה מדריך ומנהל בגלריה הלאומית של מדינת ויקטוריה.

## ביוגרפיה
מקינס נולד בסנט קילדה, פרבר של מלבורן, למלקולם מקינס ולאשתו אליס אגנס, לבית בקווית'. למרות חוסר המסורת האמנותית המשפחתית, הוא היה מעוניין לצייר מהתקופה בה יכול היה להחזיק עיפרון. בשנת 1903, בגיל 14, הוא נרשם לבית הספר לציור של הגלריה הלאומית של ויקטוריה בהנהגתו של פרדריק מק'קבין. מאוחר יותר הוא עבר לבית הספר לציור בהנהלת לינדזי ברנרד הול.

מקינס זכה בפרסים הראשונים שלו על ציור דמות וראש מהחיים, וחלק את הפרס לציור נוף בשנת 1908. זמן קצר לאחר מכן, מקינס ערך תערוכה של ציוריו בגלריה אתנואום במלבורן בשיתוף עם פ.ר. קרוזייר, שבעקבותיה נסע בשנת 1911 למסע לאירופה, שם יצר הרבה ציורי נוף והתוודע ליצירות המופת של רמברנדט, דייגו ולאסקס ואחרים.

מקינס היה מיוצג בלונדון בתערוכה של המכון המלכותי לציירים בשמנים בשנת 1913.

הוא חזר למלבורן באותה שנה, שם נערכה תערוכת יחיד שלו בגלריה אתנאום וכמעט הכל נמכר. בשנת 1916 הוא שימש כממלא מקום של פרדריק מק'קובין, בבית הספר לציור בגלריה הלאומית של ויקטוריה, במהלך חופשת ההיעדרות של מק'קבין במשך שישה חודשים. מקינס מונה זמנית לתפקיד בשנת 1918 לאחר מותו של מק'קבין, ובשנת 1920 מונה לצמיתות.

בשנת 1921 הוא זכה בפרסי ארצ'באלד הראשונים על דיוקנאות. הוא המשיך לזכות בפרס עוד שבע פעמים.

מקינס ביקר באירופה בשנת 1925 והוא היה מבוקש מאוד כצייר פורטרטים. במשך שנים רבות הוא לא הצליח לפנות זמן לעבודות ציורי נוף. בשנת 1927 הוזמן על ידי הממשלה הפדרלית לתאר את פתיחת הפרלמנט הראשון בקנברה על ידי הדוכס מיורק. בשנת 1928 הציג עם האקדמיה המלכותית, ובשנת 1933 ביקר שוב באנגליה כדי לצייר את הדוכס מיורק (לימים המלך ג'ורג' השישי).

בשנה שלאחר מכן, כאשר ברנרד הול עזב לאנגליה כיועץ, מונה מקינס לתפקיד מנהל הגלריה הלאומית של ויקטוריה, ובמותו של הול מונה לראש בית הספר לציור.

יצירות האמנות של מקינס מוצגות בגלריה לאמנות של דרום אוסטרליה ובגלריה לאמנות של NSW. בנוסף, מקינס צייר מגוון אנשים חשובים בהיסטוריה האוסטרלית, כולל פקידים ומשפחות אצולה.

מקינס סבל מבעיות לב כל חייו. ב־30 בנובמבר 1937, בסביבות חצות, המכונית בה נסע פגעה והרגה הולך רגל. בחקירה הובאו ראיות לכך שהתרופה ""לומינל" שנטל, יכולה הייתה להשפיע על נהיגתו ואחראית לאיבוד זכרונו. הוא לא הורשע בעבירה כלשהי. עם זאת, בריאותו הכללית נפגעה וביולי 1939 התפטר מתפקידו כמנהל בית הספר לאמנות בגלריה הלאומית.

הוא נפטר ב־9 בנובמבר 1939.

היה נשוי לוויולט מוריאל מוסגרב, ציירת פרחים מוכשרת, ונולדו להם ארבעה בנים ושתי בנות.

## גלריה - דיוקנאותיו שזכו בפרסי ארצ'יבלד

קובץ:W B McInnes - H. Desbrowe Annear (1921).jpg | 1921
קובץ:1922 Archibald McInnes Moore.jpg | 1922
קובץ:1923 Archibald McInnes Lady.jpg | 1923
קובץ:McInnes Miss Collins 1924.jpg | 1924
קובץ:1926 Archibald McInnes Paterson.jpg | 1926
קובץ:1930 Archibald McInnes McClelland.jpg | 1930
קובץ:1936 Archibald McInnes Smith.jpg | 1936


## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1889
קטגוריה:נפטרים ב-1939
מרקיע שחקים (סרט, 2020)

**מרקיע שחקים** (בספרדית: **Hasta el cielo**) הוא מותחן פשע משנת 2020.
הסרט בוים על ידי דניאל קלפרסורו וצולם במדריד, ולנסיה ואיביזה.
הסרט הגיע באפריל 2021 לנטפליקס ישראל.

## עלילה
הסרט עוקב אחרי אנג'ל (מיגל הראן) במשך ארבע שנים, כיצד הפך ממוסכניק חסר כל שגר בשכונת עוני מחוץ למדריד לאחד הפושעים המתוחכמים בעיר, הניסיון של המשטרה לתפוס אותו, והנשים בהן הוא מתאהב.

## שחקנים
* מיגל הראן – אנג'ל, מוסכניק שהפך לפושע מתוחכם.
* קרולינה יוסט – אסטרלה, חברתו הראשונה.
* פטריסיה ויקו – מרסדס, עורכת הדין שעוזרת לו ולחבריו כאשר הם מסתבכים עם המשטרה.
* פרננדו קיו – דוקו, השוטר שמנסה לתפוס את אנג'ל.

## קישורים חיצוניים

* טריילר

## הערות שוליים

קטגוריה:סרטי 2020
קטגוריה:סרטי מתח ספרדיים
קטגוריה:סרטי פשע ספרדיים
קטגוריה:סרטים בספרדית
ג'ארד ארמסטרונג

**ג'ארד ארמסטרונג** (באנגלית: **Jared Armstrong**; נולד ב-7 באוגוסט 1996) הוא כדורסלן אמריקאי-ישראלי, המשחק בעמדת הרכז בעירוני אילת מהליגה הלאומית.

## קריירה
ארמסטרונג נולד בבולטימור, מרילנד למשפחה ממוצא יהודי. הוא החל את קריירת הכדורסל שלו כשלמד ושיחק בתיכון מכינת ציון. ארמסטרונג דורג בשני כוכבים על פי יכולתו בתיכונים והתחייב לאוניברסיטת מרכז פלורידה.

בעונתו הראשונה במכללות, ארמסטרונג שיחק ב-24 משחקים והעמיד ממוצעים של 4.1 נקודות, 1.9 אסיסטים ו-1.5 ריבאונדים ב-13.8 דקות למשחק.

לאחר העונה בפלורידה, ארמסטרונג עבר לאוניברסיטת סליפרי רוק מה שאילץ אותו לוותר על עונת  בליגת המכללות. בעונתו הראשונה במכללה, שותף ארמסטרונג ב-29 משחקים והעמיד ממוצעים של 16.5 נקודות, 2.2 ריבאונדים ו-1.7 אסיסטים ב-25.6 דקות למשחק. בתום העונה נבחר ארמסטרונג לחמישיית העונה השנייה של מחזור הגיל שלו בליגה. בעונתו האחרונה במכללות, שותף ארמסטרונג ב-21 משחקים, מתוכם פתח ב-14 והעמיד ממוצעים של 13.9 נקודות, 2.5 אסיסטים ו-2.2 ריבאונדים ב-29.2 דקות למשחק.

בקיץ 2021 חתם ארמסטרונג בהפועל חיפה מהליגה הישראלית בכפוף לקבלת אזרחות ישראלית, הוא שותף במשחקי מוקדמות היורופקאפ אך שוחרר בלי שרשם הופעה בליגה לאחר שלא קיבל אזרחות.

בקיץ 2022 חתם ארמסטרונג במכבי ראשון לציון מהליגה הלאומית לאחר שקיבל אזרחות ישראלית בעונה זו העמיד ממוצעים של 6.7 נק' ו-2.3 אסיסטים והעפיל עם הקבוצה לשלב רבע גמר הפלייאוף בו הודחה.

באוגוסט 2023 חתם באליצור "איתו" אשקלון.

בקיץ 2024 חתם בעירוני אילת

## קישורים חיצוניים
* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני הפועל חיפה
קטגוריה:כדורסלני מכבי ראשון לציון
קטגוריה:כדורסלני אליצור "איתו" אשקלון
קטגוריה:כדורסלני עירוני אילת
קטגוריה:ישראלים ילידי ארצות הברית
קטגוריה:בולטימור: כדורסלנים
קטגוריה:ישראלים שנולדו ב-1996
קטגוריה:אמריקאים שנולדו ב-1996
סם פישר

**סמואל פישר** (; נולד ב-5 ביולי 1991) הוא זמר-יוצר אוסטרלי. עד שנת 2019, בה החל לעבוד עם "RCA רקורדס", הוציא פישר מוזיקה באופן עצמאי. בשנת 2020, הוציא פישר את המיני-אלבום הראשון שלו בהוצאת חברת התקליטים RCA.

## ביוגרפיה
### שנותיו הראשונות
ב-1991, נולד פישר בעיירה גרוס וייל, בסמוך לסידני. בגיל שלוש, החל לנגן בכינור, ובגיל שבע, עבר עם משפחתו לסידני. בגיל 10, פישר החל לנגן בסקסופון בלהקת הג'אז הבית ספרית. מגיל 12, פישר החל לכתוב ולהלחין שירים באופן עצמאי. ב-2010, התקבל פישר למכללת ברקלי למוזיקה, ונאלץ לעבור לבוסטון. ב-2014, הצטרף פישר ללהקת א-קפלה שזכתה במקום הראשון בתחרות מקומית.

### 2012–הווה
ביולי 2012, הוציא לאור את סינגל הבכורה שלו, "Heartbeats", בהשתתפות הזמר אלכס פרסטון. בספטמבר 2014, לאחר שסיים את לימודיו במכללת ברקלי, עבר פישר ללוס אנג'לס שם הצטרף ללהקת פופ רוק כסולן.HOLYCHILD במאי 2016, פישר הוציא לאור את הסינגל הראשון שלו כאמן המוביל, "Lean". במרוץ השנים, הוציא לאור את השירים "Same Friends", "Getting Older" ו-"Secrets", בהשתתפות הזמר אופייה.

בינואר 2018, פישר הוציא את המיני-אלבום הראשון שלו, *Not a Hobby*, ובמאי 2018, הוציא את המיני-אלבום השני, *Sam Fischer (Our Vinyl Sessions)*. בשנת 2019, השתתף בסיבוב ההופעות של הזמר הסקוטי לואיס קפלדי. באותה השנה, הוחתם פישר בחברת התקליטים "RCA רקורדס". בינואר 2020, פישר הוציא לאור את ההקלטה החוזרת של המיני-אלבום הראשון שלו, בשם *Not a Hobby*. באוגוסט 2020, הוציא לאור את מיני-אלבומו השלישי, *Homework*. בפברואר 2021, פישר השתתף בסינגל "What Other People Say" של הזמר\ת דמי לובאטו. השיר הגיע למאה השירים הפותחים במצעד הסינגלים הבריטי ולמקום ה-70 במצעד הסינגלים האוסטרלי. השיר נכלל באלבומה של לובאטו, *[[Dancing with the Devil... the Art of Starting Over]]*.

## דיסקוגרפיה
### מיני-אלבומים
* 2018: *Not a Hobby*
* 2018: *Sam Fischer (Our Vinyl Sessions)*
* 2020: *Homework*

## פרסים ומועמדויות

## קישורים חיצוניים
* 

## הערות שוליים

קטגוריה:זמרי פופ אוסטרלים
קטגוריה:זמרים-יוצרים אוסטרלים
קטגוריה:כנרים
קטגוריה:סקסופוניסטים
קטגוריה:בוגרי מכללת ברקלי למוזיקה
קטגוריה:אוסטרלים שנולדו ב-1991
לילי פלמר

[250px|ממוזער|שמאל|ליל פלמר ובעלה השני, [קרלוס תומפסון]]
**לילי פלמר** (**Lilli Palmer**; 14 במאי 1914 – 27 בינואר 1986) הייתה שחקנית קולנוע, טלוויזיה ותיאטרון אמריקאית יהודייה ממוצא גרמני.

## ביוגרפיה
היא נולדה בשם Lilli Marie Peiser בפוזנן שהייתה אז בקיסרות הגרמנית (כיום בפולין) להורים יהודים. אביה אלפרד היה כירורג ואמה רוז הייתה שחקנית תיאטרון. בגיל ארבע היא עברה עם משפחתה לרובע שרלוטנבורג בברלין ושם למדה משחק. עם עליית הנאצים לשלטון הם עברו לפריז שם הופיע בקברטים עד שצייד כישרונות בריטי התרשם ממנה והיא עברה ללונדון והוחתה על חוזה עם חברת הסרטים Gaumont.

סרטה הראשון היה Crime Unlimited" (1935) ולאחריו הופיעה בעוד מספר סרטים בריטיים. בתקופה זו הכירה את בעלה הראשון, השחקן רקס הריסון. הם נישאו ב-1943 וב-1944 נולד בנם קארי הריסון .

ב-1945 הם עברו לארצות הברית והופיעו בברודוויי בהצגה המצליחה "פעמון, ספר ונר". היא הוחתמה בחברת האחים וורנר והופיעה בסרטים "Cloak and Dagger" לצידו של גרי קופר (1946) ו"Body and Soul" לצידו של ג'ון גארפילד.

ב-1952 הם הופיעו יחד בסרט "The Four Poster" עליו זכתה ב"בגיע וולפי" בפסטיבל הסרטים של ונציה.

ב-1961 שיחקה בקומדיה "התענוג של חברתו" לצידם של פרד אסטר ודבי ריינולדס, ב-1962 הופיעה בתפקיד ראשי בסרט "הבוגד שלא בגד" לצידו של ויליאם הולדן. ב-1963 הופיעה בסרט "נס הסוסים הלבנים" לצידו של רוברט טיילור. שני סרטים אלה מבוססים על מקרים אמיתיים במלחמת העולם השנייה.

ב-1954 חזרה לגרמניה והופיע שם בסרטים כמו "סיפורה של אנה אנדרסון" (1956).

בטלוויזיה הופיע בספינת האהבה וב-1986 הופיעה במיני סדרה פיוטר הגדול כאמו של פיטר. על תפקיד זה הייתה מועמדת לפרס גלובוס הזהב לשחקנית הטובה ביותר במיני סדרה.

ב-1957 היא הסכימה לבקשתו של רקס הריסון להתגרש ממנה כדי להתחתן ולהינשא לשחקנית החולה קיי קנדל. היא נישאה לשחקן קרלוס תומפסון. נישואים אלה נמשכו 29 שנים, עד למותה של פאלמר מסרטן בגיל 71. תומפסון התאבד זמן קצר לאחר מכן.

## פילמוגרפיה חלקית
* "Cloak and Dagger" – 1946
* "Body and Soul" – 1947
* "The Four Poster" – 1952
* התענוג של חברתו – 1961
* הבוגד שלא בגד – 1962
* נס הסוסים הלבנים – 1963
* מול פלנדרס – 1965
* מבצע חץ מקשת - 1965
* הנערים מברזיל – 1978

## קישורים חיצוניים

* ליל פלמר, באתר TCM
* לילי פלמר, באתר Internet Broadway Database
* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות קולנוע וטלוויזיה יהודיות גרמניות
קטגוריה:מהגרות מגרמניה לארצות הברית
קטגוריה:אמריקאים ממוצא גרמני-יהודי
קטגוריה:אמריקאיות שנולדו ב-1914
קטגוריה:אמריקאיות שנפטרו ב-1986
מחיקות

"**מחיקות**" (באנגלית: Erasures) היא יצירת אמנות מאת יהושע נוישטיין.

הסרט "מחיקות" נוצר על ידי יהושע נוישטיין בין השנים 1971–1973 בירושלים ובלונדון. הוא מורכב ממספר סצנות, ללא פסקול, המתעדות תהליך סימולטני של רישום ומחיקה על ידי שתי ידיים. בכל סצנה נכתבת ונמחקת מילה, ביטוי לשוני או דימוי חזותיי. בין היתר עשה נוישטיין שימוש במילים "Erasure Fmae", "Art Beauty", "רגיש", "פנאטי", "טוב", "אני ילדה ציונית", "יהודי" ועוד. בסצנה אחרת נרשמו ונמחקו שני משולשים המסודרים כמגן דוד, ריבוע, סימן דולר וצורות אחרות.

כמו בעבודות אחרות של נוישטיין, הפעולות הרישומיות המתועדות כורכות יחדיו אל תוך מרחב לימינאלי את תוצאות פעולת הרישום ואת עקבותיה של אותה פעולה. אלו מהוות הד להבנייה ולפרוק של המושגים הלשוניים הנרשמים-נמחקים.
## הערות שוליים

קטגוריה:יהושע נוישטיין
קטגוריה:סרטי וידאו ארט ישראלים
קטגוריה:יצירות משנת 1973
אגודת הציירים והפסלים בישראל, חיפה והצפון - בית האמנים ע"ש שאגאל

**אגודת הציירים והפסלים בישראל, חיפה והצפון - בית האמנים ע"ש שאגאל** הוקמה בשנת 1954 ביוזמת אגודת הציירים והפסלים בישראל, חיפה והצפון. מקום משכנה של האגודה היה בבית האמנים בשד' הציונות 24 חיפה. האגודה היא עמותה ללא מטרת רווח.

## היסטוריה
מקורה של האגודה באגודת אמנים עברית (Jewish Artists Association) שהוקמה באוקטובר 1920. מטרת האגודה הייתה "לפתח ולהפיץ בקרב העם את האמנויות, את מלאכת האמנות וטעם ויופי ברוח עברי". באפריל 1921 הציגו חברי האגודה תערוכה במגדל דוד. החל משנת 1923 הציגה האגודה 19 תערוכות קבוצתיות שונות. היו אלה תערוכות אקלקטיות ובהן הרבה יצירות אמנות ברמות אמנותיות שונות. לצד תערוכות אלו נערכו מדי פעם תערוכות קבוצתיות שונות על בסיס מסחרי או אמנותי. בנוסף ערכה האגודה את המדור לציור ולפסול של כתב העת "תיאטרון ואמנות" שיצא לאור בשנת 1927. ב-4 באוגוסט 1934 התקיים בתל אביב כינוס ראשון של אגודה הציירים והפסלים בארץ ישראל. דובר על הקמת ביתן לתערוכות ותערוכה מתמדת, הקמת קואופרטיב של ציירים, מועדון, עזרה הדדית ושיכון לחברי האגודה. במהלך שנות השלושים של המאה ה-20 הופסקה פעילות האגודה, עקב מעבר האמנים למרכז הארץ ובייחוד לתל אביב. תחתיה הוקמה בתל אביב ב-1934 אגודת הציירים והפסלים. עם הקמת המדינה שונה שמה ל"אגודת הציירים והפסלים בישראל ". בשנת 2002 שונה שמה ל"אגודת הציירים והפסלים (ת"א)" ובנוסף לה הוקמו שלוש אגודות עצמאיות של ציירים ופסלים, בירושלים, בחיפה ובבאר שבע.

## בית האמנים ע"ש שאגאל
ממוזער|האמן מארק שאגאל בעת הענקת שמו לבית האמנים בחיפה 1957.
הוקם ב-1954 ביוזמת "אגודת הציירים והפסלים בישראל, חיפה והצפון." הבית הוקם בסיוע ועדה ציבורית הכוללת את עיריית חיפה, מועצת פועלי חיפה, ועד הדר הכרמל, וחברות שונות: סולל בונה, שכון עובדים בעמ', חב' הסנה, חב' ביטוח מגדל, חב' ביטוח בנין, חב' צים - שהם, בית חרושת נשר, מפעלי קייזר- פריזר, חב' פיקא, חב' חשמל, חב' תנובה. ובזכות פעילותם הענפה של מר יעקב טננבוים, מר משה פומרוק, מר יוסף מילר, שי ובניו ומר אהרון רוזנפלד.

## מבנה בית האמנים
המבנה תוכנן על ידי האדריכל דוד ויטמן. מידות המבנה: כ-200 מ"ר. שתי קומות ושני אולמות תצוגה. בפתח הבניין - כניסת מדרגות ולצידה כניסה נגישה המיועדת לנכים. אולם קומה א' ומבואת כניסה, שירותים כפולים, מטבח, מחסן לאחסון היצירות, גרם מדרגות המוביל לאולם קומה ב'. גן פסלים מקיף את הבניין. מאוגוסט 2014 עד מרץ 2015 שופץ בית האמנים בסיוע הקרן לחיפה ועיריית חיפה.'''

## פעילות האגודה
בבית האמנים מוצגות כל סוגי האמנויות, כולל: ווידאו ארט, אמנות הטלאים, אמנות הזכוכית, צילום, טכניקות משולבות ועוד. האגודה מפיקה קטלוגים לתערוכות קבוצתיות ארציות ובינלאומיות המלווים באירועים כגון: שיח גלריה, היכרות אישית עם האמן, הרצאות, קונצרטים, שבת תרבות, מייצגים בעלי פן תיאטרלי ועיצובי כאחד, בנוסף מקיימת האגודה שיתופי פעולה בנושאי תרבות ואמנות עם מוסדות וארגונים שונים בארץ ובעולם.

בינואר 2026 נסגר בית האמנים שאגאל עקב חובות ארנונה.

## קישורים חיצוניים
*

## הערות שוליים

קטגוריה:חיפה: תרבות
בעלת

[שמאל|ממוזער|250px|[גבעות מע'אר – מבט מכוון מזרח (ממושב בית אלעזרי)]]
**בַּעֲלָת** נזכרת ברשימת ערי שבט דן, אחרי עֶקְרוֹן, אֶלְתְּקֵה וְגִבְּתוֹן.

בתיאור הגבול הצפוני של נחלת יהודה נמסר שהגבול עובר ב"הַר הַבַּעֲלָה" ומשם ליַבְנְאֵל (היא יבנה העתיקה) ולים.

בעלת נזכרת גם (אחרי גֶּזֶר ובֵּית-חוֹרֹן תחתון) ברשימת הערים שבנה (מחדש) המלך שלמה.

יש להבחין בין בַּעֲלָת זו לבין "בַּעֲלָה הִיא קִרְיַת יְעָרִים" השוכנת מזרחה יותר על הגבול הצפוני של נחלת יהודה.

## זיהוי האתר של בעלת עם גבעות מע'אר
על פי סדר האתרים הנזכרים ברשימות השונות בהן נזכרת בעלת והר הַבַּעֲלָה, מקובל הזיהוי של הַר הַבַּעֲלָה עם גבעות מע'אר – קבוצת גבעות כורכר מצפון לנחל עקרון, והזיהוי של העיר בעלת עם אחד מהאתרים הקדומים על או בסמוך לגבעות אלה.

גבעות מע'אר הן רכס כורכר (הרביעי והמזרחי מבין רכסי הכורכר שבמישור החוף הדרומי), והן קרויות על שם הכפר הערבי מֻעָ'אר ששכן בגבעה הגבוהה שבאזור בגובה של כ-94 מטר מעל פני הים וכ-40 מטר מעל פני הסביבה. "מע'אר" משמעו בערבית "מערות" וזאת כיוון שהכפר נודע במערות שבו, שנחצבו באבן הכורכר הרכה ואשר שימשו למגורים ביישוב לאורך הדורות. כפר מע'אר נכבש ונהרס במהלך מלחמת העצמאות.

קימות עדויות להתיישבות נוודית בגבעות מע'אר כבר באלף ה-4 לפנה"ס (בתקופה הכלכוליתית). בתקופת הברונזה הקדומה כבר נוסד באתר ישוב קבע, ונמצאו קברים מתקופת הברונזה התיכונה (הכנענית), אז נקרא היישוב כמשוער על שם אל ה"בעל" הכנעני. בגבעות נמצאו גם מערות קבורה מתקופת הברונזה התיכונה ומהתקופה הרומית והביזנטית. בתקופה הרומית היישוב נדד מהגבעה אל חורבת "חברה" הסמוכה, בה נמצאו עדויות לבית-כנסת עתיק, והגבעה ומדרונה הצפון-מזרחי המשיכו לשמש כבית הקברות של היישוב. בעלת נזכרת בתלמוד הירושלמי כמקום שבו קידשו את השנה. היישוב בגבעה התחדש בתקופה הערבית הקדומה והכפר מע'אר שכן במקום מאז התקופה הע'ותמנית וכאמור עד למלחמת העצמאות.

## הערות שוליים

קטגוריה:יישובי המקרא
קטגוריה:נחלת שבט דן
קרחון האנטר (אנטארקטיקה)

**קרחון האנטר** (באנגלית: **Hunter Glacier**) הוא קרחון יובלי, בהרי באוורס, באזור חוף פנל של ארץ ויקטוריה שבאנטארקטיקה.

אורכו של הקרחון 13 קילומטרים.

הקרחון זורם לכיוון מערב, ומנקז את מרכז רכס לאנטרמן שבהרי באוורס.

הקרחון נשפך אל קרחון רניק, בסמוך מדרום להר לאגרינג.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנים 1960–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם לוטננט קומנדר ויליאם ג'י. האנטר (William G. Hunter), שהיה קצין המבצעים וקצין המנהלה של תחנת מקמרדו בעונת החורף (החוף האנטארקטי) של 1964.

בדומה לשמו של קרחון לינדר, גם שם קרחון זה נקרא על שם קצין בתחנת מקמרדו.

## קישורים חיצוניים
* קרחון האנטר באתר הסקר הגאולוגי של ארצות הברית
* קרחון האנטר באתר הגאזט האנטארקטי של ממשלת אוסטרליה
* קרחון האנטר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון האנטר

## הערות שוליים

האנטר
העולם קורא ללונה

**העולם קורא ללונה** (באנגלית: **!Earth To Luna**, בפורטוגזית: **!O Show da Luna**) היא סדרת טלוויזיה ברזילאית-אמריקאית מונפשת, המיועדת לילדים בגילאי ארבע עד שבע. לסדרה הופקו שש עונות ו-156 פרקים באורך 15 דקות, אשר שודרו במקור החל מ-16 באוגוסט 2014 עד 27 במרץ 2017.

הסדרה הייתה מועמדת לפרס אמי.

## עלילה
הסדרה מספרת על לונה, ילדה בת שש שאוהבת מאוד מדע, שאחיה הקטן יופיטר וחיית המחמד שלהם, החמוס "קלייד", חוקרים את העולם ומחפשים תשובות מדעיות לתופעות טבע ולהתנהגות בעלי חיים.

## דיבוב לעברית
הסדרה דובבה לעברית בשנת 2016 ושודרה בערוץ A+, כאשר הדיבוב העברי בוים על ידי מעיין קראים, והופק על ידי הדס מוזס.
* **[[לורן סביר]]** - לונה
* **אפיק רוזן** - יופיטר
* **קטי כהן** - אליס
* **[[דור סרוגו]]** - איגור
* **[[רועי ויינברג]]** - תור
* **הילה מערבי** - אמא
* **[[סער בדישי]]**

## קישורים חיצוניים
* 

* 

## הערות שוליים

קטגוריה:סדרות הנפשה
קטגוריה:ערוץ לגדול חכם סדרות
א-נזלה אל-ע'רביה

**א-נזלה אל-ע'רביה** (בערבית: **النزلة الغربية**) הוא כפר פלסטיני בנפת טולכרם בצפון מערב השומרון, הממוקם כ-16 ק"מ צפונית לטולכרם. על פי הלשכה הפלסטינית המרכזית לסטטיסטיקה, אוכלוסיית א-נזלה אל-ע'רביה מנתה בשנת 2006 כ-885 תושבים. 

## מקור השם
בערבית, השרש **نزل** נ.ז.ל. מורה על ירידה ועל פי וילנאי   מדובר במקום שתושבי ההרים הסמוכים היו יורדים אליו לעבד את האדמה ואף לגור שם.  משמעות המלה השנייה היא - המערבית ואכן כפר הזה שוכן ממערב לשני הכפרים: אל-נזלה אל-וואסטא (האמצעית) וְ אל-א-נזלה א-שרקייה (המזרחית).

## היסטוריה
בא-נזלה אל-ע'רביה נמצאו שרידי חרס מהתקופה הרומית.בנוסף על כך, נמצאו גם כלי חרס מהתקופה המוסלמית ומימי הביניים נמצאו בכפר. דרומית מערבית לכפר, על ראש הגבעה, נמצא קברו של שייח' בשם ח'ליל (אין פרטים אודותיו). הקבר בנוי מאבנים ישנות ובו נמצאו חרסים מהתקופה הביזנטית.

## אוכלוסייה

6.1% מאוכלוסיית א-נזלה אל-ע'רביה היו פליטים בשנת 1997.

## קרקעות
מפת הקרן לחקר ארץ ישראל שפורסמה ב-1882 תיארה את הכפר: "יש מעט עצי תאנה, וכן בארות מים במערב הכפר. יש מערות מולן בדרום הכפר." 

בסקר הכפרים של 1945  נמצא ששטח הכפר כ- 2,320 דונם. מתוכם: 182 דונם שימשו למטעים וקרקע להשקיה, 556 שימשו לגידול דגנים, ואילו 2 דונם היו אדמות בנויות.

לצורך בניית גדר ההפרדה הופקעו כ- 100 דונם מאדמות הכפר.

בשטח הכפר יש 4 בארות ארטזיות וכן בורות לאיסוף ואצירת מי גשמים. בשנת 2009 הוקמה רשת מים מודרנית על ידי האיחוד האירופאי.

קובץ:Nazla 1942.jpg|נזלה אל-ע'רביה 1942 1:20,000
קובץ:Qaffin 1945.jpg|נזלה אל-ע'רביה 1945 1:250,000


## קישורים חיצוניים

## הערות שוליים

קטגוריה:נפת טולכרם
ספארין

**סַפארין** (בערבית: **سفّارين**) הוא כפר פלסטיני בנפת טולכרם במערב השומרון, הממוקם כ-11 ק"מ דרומית-מזרחית לטולכרם, בגובה של כ-345 מטר מעל פני הים. כ-1 ק"מ מזרחית לכפר נמצא כפר בית ליד, כ-3 ק"מ דרומה נמצא כפר כור, כ-3 ק"מ מצפון-מערב לכפר נמצא כפר שופה. כ-3 ק"מ מצפון מזרח לכפר הוקמה התנחלות ענב.

הכפר מקבל שירותים מעיריית ענבתא.

## מקור השם
הוצע לזהות את ספארין עם **ספר**, אחד היישובים המוזכרים בחרסי שומרון שמתקופת ממלכת ישראל.

בפי התושבים מקור השם הוא מהשורש הערבי ס-פ-ר (س.ف.ر.) שהוראתו, לרוב, קשורה למסע וייתכן שהשם מרמז על הגעתם של התושבים הראשונים ממקום מרוחק.

## היסטוריה
בכפר נמצאו חרסים מהתקופה הביזנטית.  בתקופה הצלבנית כתב דיאא א-דין (1173–1245) כי בספארין הייתה אוכלוסייה מוסלמית.

בסוף המאה ה-16 היו בכפר כ-8 משקי בית, כולם מוסלמים. התושבים שילמו לשלטון העות׳מאני מס בשיעור קבוע של 33.3% על תוצרת חקלאית, בנוסף על הכנסות מזדמנות ובית הבד המקומי, וכן מס קבוע לאנשי אזור שכם. בסך הכול תושבי הכפר שילמו כ-9,167 אקצ'ות.

מפת הקרן לחקר ארץ ישראל שפורסמה ב-1882 תיארה את ספארין כ"כפר קטן על צלע הר. מי הכפר מגיעים מבורות מים. בכפר ישנם כמה עצי זית."

## אוכלוסייה

## אדמה, חקלאות ומים
שטח הכפר הוא 9,687 דונם, מהם 9,683 דונם רשומים בבעלות פרטית וארבעה דונם מושע. מתוך כלל השטח, הכפר עצמו היה בנוי על 13 דונם, כ-3,008 דונם שמשו לחקלאות וכ-6,666 דונם היו אדמות בּוּר. כיום השטח הבנוי של הכפר הוא 270 דונם.

## אישים
* מוחמד בן אחמד א-סַפַארִינִי, או בקיצור "א-סַפַארִינִי" (1702–1774), היה איש דת חנבלי פלסטיני, משפטן, סופר והיסטוריון.
* ד"ר , שגריר מדינת פלסטין בסין, מתווך בין-לאומי לפתרון בעיית קמבודיה.

## הערות שוליים

קטגוריה:נפת טולכרם
IR-40

ממוזער|הכור, אוקטובר 2012
**IR-40** הוא כור גרעיני המופעל בעזרת מים כבדים ונמצא בסמוך לעיר אראכ שבאיראן.

איראן טוענת כי הכור משמש אותה רק לצורכי מחקר ופיתוח ולייצור איזוטופים רפואיים.

## היסטוריה
הממשל האיראני החליט להקים בשנות ה-80 של המאה ה-20 כור שיעשה שימוש במים כבדים. רק ב-2002 הושלמו כ-90% מתכנון הכור. באותה עת המרכז למחקר גרעיני של טהראן, שהיה הכור הוותיק ביותר באיראן הגיע למגבלות הבטיחות שלו.

בתוכנית המקורית, הכוונה הייתה להקים את הכור באספהאן אך ב-2002 הוחלט לבנות אותו בסמוך לעיר אראק. באוגוסט 2006 הכריזה איראן על חנוכת המתקן באראק לייצור מים כבדים.

ביוני 2013 ביקר בכור הגרעיני נשיא איראן, מחמוד אחמדינז'אד.

במסגרת הסכם המעצמות על תוכנית הגרעין האיראנית הסכימה איראן לתכנן מחדש את הכור בסיוע P5+1 וזאת כדי למזער את היכולת של הכור לייצר פלוטוניום ברמה שמשמשת לנשק גרעיני, בנוסף לכך הסכימה איראן להסיר את ליבת הכור ולמלא אותה בבטון כדי שתהפוך לבלתי שמישה. בינואר 2016 הצהירה איראן כי ליבת הכור הוסרה.

הליבה מורכבת מצינורות שבהם מוחזק החומר הגרעיני – במקרה של הכור הזה מדובר באורניום לא-מועשר – ודרך הצינורות עוברים המים הכבדים. 

ב-2019, אחרי פרישת ארצות הברית מההסכם, חשף עלי אכבר סאלחי, שכיהן אז כראש הסוכנות האיראנית לאנרגיה אטומית, כי איראן רימתה – ולא חשפה בפני פקחי הגרעין הבינלאומיים שברשותה ליבה נוספת של צינורות כאלו, אותה היא תוכל לדבריו להרכיב בכור במקום הליבה שמולאה בבטון, וכך להשמישו "במהירות". 

איראן חזרה לבנות אותו, והפעלתו תוכננה ב-2026.

ב-19 ביוני 2025 הותקף המבנה המרכזי בכור על ידי חיל האוויר הישראלי במסגרת מבצע עם כלביא.

ב-27 במרץ 2026 הותקף המתקן בשנית במסגרת מבצע שאגת הארי.

## קישורים חיצוניים

## הערות שוליים

קטגוריה:תוכנית הגרעין האיראנית: אתרים
קטגוריה:מרכזי
קטגוריה:מבצע עם כלביא
יחסי הולנד–צ'כיה

ממוזער|שגרירות הולנד בפראג
**יחסי הולנד–צ'כיה** הם יחסי החוץ בין צ'כיה והולנד.

## היסטוריה
### ראשית היחסים
שתי המדינות היו חלק מממלכת הבסבורג במשך כ-300 שנה. תחייה מסוימת, במיוחד בתחומי התרבות, התרחשה תחת שלטונו של רודולף השני, קיסר האימפריה הרומית הקדושה במהלך המאה ה-17, כאשר הולנד חוותה את תור הזהב שלה. במהלך מלחמת שלושים השנים לחמו ההולנדים לצד הבוהמים במרד נגד השלטון ההבסבורגי הקתולי.

יוחנן עמוס קומניוס היה מורה וסופר צ'כי, הוגה דעות בתחום החינוך, כיהן כבישוף פרוטסטנטי, אשר בסוף ימיו התגורר ב אמסטרדם. חשיבותו נודעת בעיקר בהיותו המחנך הראשון באירופה של הרנסאנס שזנח מטעמים עקרוניים את השימוש הבלעדי בלטינית בספרי הלימוד המקצועיים וראשית השימוש בלשון המקומית והמדוברת.

### צ'כוסלובקיה
היחסים הדיפלומטיים בין הולנד לצ'כוסלובקיה כוננו ב-13 בנובמבר 1919 זמן קצר לאחר לידתה של צ'כוסלובקיה העצמאית. לפני מלחמת העולם השנייה היחסים בין שתי הדמוקרטיות האירופיות - צ'כוסלובקיה והולנד - היו מעולים, אם כי שונים למדי מבחינת יעדי מדיניות החוץ. היחסים הדיפלומטיים נותקו במהלך מלחמת העולם השנייה. במהלך המלחמה, צ'כים וסלובקים רבים שנמלטו ממולדתם הכבושה לבריטניה נלחמו נגד הנאציזם כאנשי צוות של חיל האוויר הבריטי. רבים הופלו ממש מעל שטח הולנד ו-45 מהם קבורים בבתי קברות מלחמה בהולנד. זמן קצר לאחר שיקומם בשנת 1948, שתי המדינות עברו לכיוונים שונים לחלוטין. בעוד הולנד הפכה לחברה מייסדת בנאט"ו והקהילה האירופית, צ'כוסלובקיה, לאחר הפוטש הקומוניסטי בשנת 1948, נהייתה תלויה בברית המועצות והייתה חלק מהגוש המזרחי.

במהלך 41 השנים עד למהפכה הדמוקרטית בשנת 1989, לא פרחו היחסים ההדדיים, כתוצאה מהשפעת המלחמה הקרה ומסך הברזל.

הולנד "גילתה" מחדש את צ'כוסלובקיה בשנת 1990 לאחר מהפכת הקטיפה. חלק גדול בשינוי זה מילא הנשיא הפוסט-קומוניסטי הראשון של צ'כוסלובקיה ואצלב האוול שעשה עבודה טובה בחיבור צ'כוסלובקיה, ואחר כך גם הרפובליקה הצ'כית, לאירופה ולעולם. לאחר פירוק צ'כוסלובקיה כוננה צ'כיה יחסים דיפלומטיים עם הולנד ברמת השגרירות.

### היחסים כיום
כיום, הולנד וצ'כיה חברות בנאט"ו וב. שתי המדינות חולקות את אותם ערכים והן מגינות באופן מסורתי על דמוקרטיה וזכויות אדם. מרכיב חשוב ביחסים הדו צדדיים הוא כלכלה ומסחר. הולנד מדורגת במקום הרביעי בהיקף ההשקעות הזרות בצ'כיה. הייצוא הצ'כי העיקרי הוא מכונות ומכוניות. פיליפס הייתה בין תאגידי ההון הזרים הראשונים שהגיעו אחרי 1989 לצ'כיה.

## יחסי תרבות
קשרי תרבות ותיירות הם חלק חשוב מהיחסים בין המדינות. כ-185,000 תיירים הולנדים מבקרים בצ'כיה מדי שנה. בנוסף לקסם של פראג הבירה, הם נמשכים על ידי הרי צ'כיה אך גם על ידי דרום בוהמיה שבה נמצאים אפילו כפרים הולנדים.

התרבות הצ'כית מועברת על ידי המרכז הצ'כי הממוקם ברוטרדם ומארגן תערוכות, קונצרטים, ערבי ספרות וסרטים.

## נציגויות דיפלומטיות
* הולנד מחזיקה בצ'כיה שגרירות בפראג.
* צ'כיה מחזיקה בהולנד שגרירות בהאג וקונסוליה באמסטרדם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אאודי אי-טרון GT

**אאודי אי טרון GT** (באנגלית: **Audi e-tron GT**) היא מכוניות ספורט חשמלית במרכב קופה, שמיוצרת על ידי אאודי ספורט חברת הבת של אאודי משנת 2021. בשנת 2018 הציגה אאודי ספורט בתערוכת הרכב של לוס אנג'לס דגם קונספט מקדים. גרסת הייצור הוצגה בפברואר 2021. היא הגיעה לישראל ב-3 בנובמבר 2021.

## סקירה
המכונית חולקת מכלולים רבים עם פורשה טייקאן, כ-40% מהחלקים במכוניות זהים ושתי המכוניות עושות שימוש באותה פלטפורמה.

האי טרון GT היא המכונית החשמלית השלישית שמיוצרת על ידי אאודי אחרי האאודי אי-טרון והאאודי אי-טרון ספורטבק והחשמלית הראשונה של אאודי ספורט והראשונה שמיוצרת בגרמניה, במפעל בעיר נקרזולם. הייצור החל בדצמבר 2020, כחודשיים לפני החשיפה הרשמית שהתקיימה ב-9 בפברואר 2021. במרץ החל ייצור של המכונית גם במפעל בתאילנד.

## מפרט טכני
הגרסה הבסיסית כוללת שני מנועים חשמליים המספקים כ-. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 4.4 שניות ומגיעה למהירות מרבית של . סוללת ליתיום-יון בקיבולת 85 קוט"ש המאפשרת טווח נסיעה חשמלי של 488 קילומטרים.

## אאודי אי-טרון GT RS
גרסת ה"ביצועים הגבוהים" לגרסה הבסיסית הכוללת שני מנועים חשמליים בקיבולת של 83.7 קילו וואט שעה המספקים כ-598 כוחות סוס. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 3.3 שניות ומגיעה למהירות מרבית של 250 קילומטרים לשעה. בעת שימוש בבקרת יציאה מהמקום למשך 2.5 שניות הספק המנוע עולה ל-646 כוחות סוס. טווח הנסיעה החשמלי המרבי הוא 488 קילומטרים. היא הוצגה יחד עם הגרסה הבסיסית.

## גלריה

קובץ:Audi e-tron GT concept, GIMS 2019, Le Grand-Saconnex (GIMS0763).jpg|דגם הקונספט
קובץ:2021 Audi e-tron GT - front right.jpg|הגרסה הבסיסית
קובץ:Audi RS e-tron GT 2021-2.jpg|גרסת ה-RS


## ראו גם
* טסלה מודל 3
* פורשה טייקאן
* פורד מוסטנג מאך-אי

## קישורים חיצוניים

* 

* אוהד אלגוב, אודי e-tron GT - מבחן דרכים (השקה עולמית), באתר אוטו, 12 באוגוסט 2021

## הערות שוליים

קטגוריה:מכוניות חשמליות
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
אי-טרון GT
א